Държавен вестник, бр. 57, 2015 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  57
(2) Разходите следва да са оправдани от 
официални фактури. Когато това не може да 
се направи, разходите следва да се подкрепят 
от счетоводни документи или от подкрепящи 
документи с равностойна доказателствена сила.
(3) Разходите следва да могат да се иден­
тифицират и проверяват, като по-специално 
трябва да са:
1. отразени в счетоводните документи на 
крайния бенефициер;
2. определени в съответствие с приложи­
мите счетоводни стандарти на страната, в 
която е установен крайният бенефициер, и 
посредством обичайните практики за осчето­
водяване на разходите на крайния бенефициер;
3. декларирани в съответствие с изисквани­
ята на приложимото данъчно и осигурително 
законодателство.
(4) Където е необходимо, крайните бене­
фициери са длъжни да съхраняват заверени 
копия на счетоводни документи, оправдаващи 
приходите и разходите, извършени от парт­
ньорите във връзка с определен проект.
(5) Съхраняването и обработката на сче­
товодни документи следва да се извършва в 
съответствие с националното законодателство 
за защита на данните.
Раздел ІV
Категории допустими разходи
Чл. 4. (1) Категориите допустими разходи 
на ниво проект по ФВС са преки и непреки.
(2) Преките допустими разходи по проект 
са разходи, които могат да са определени 
като специфични разходи, пряко свързани с 
изпълнението на проекта, и са направени: 
1. за персонал, назначен да работи по 
проекта, които включват заплати, вноски за 
социално осигуряване, начислени за сметка 
на осигурителя върху възнаграждението съ­
гласно националното законодателство, както 
и други разходи по закон, когато това съвпада 
с обичайната политика на бенефициера по 
отношение на възнагражденията:
а) за международните организации – раз­
ходи за персонал, които включват и удовлет­
воряване на предвидени в закона задължения 
и права на възнаграждение; 
б) за персонал на държавни органи – ко­
гато разходите се отнасят за дейности, които 
съответният държавен орган не би извършил, 
ако въпросният проект не е бил предприет; 
тези разходи по изпълнение на проекта са 
допустими, при условие че: 
аа) в длъжностната характеристика на 
служителя по служебно или трудово правоот­
ношение са включени дейности по изпълнение 
на проекти;
бб) е налице писмено решение на крайния 
бенефициер;
вв) е сключен договор за услуга със слу­
жителя за изпълнение на проекти извън 
установените му по служебно или трудово 
правоотношение работно време и задължения; 
средствата за заплати и вноски за социално 
осигуряване могат да са първоначално изпла­
тени от бюджета на съответния разпоредител 
с бюджет и впоследствие възстановени със 
средства по проекта;
2. разходи за командировки (пътни, дневни 
и квартирни) за персонал или други лица, ко­
ито участват в дейностите по проекта, чиито 
пътувания са необходими за изпълнението на 
проекта; стойността им се определя съгласно 
националното законодателство на бенефициера 
или правилата, действащи в международни и 
други организации;
3. за придобиване на оборудване чрез 
наемане, лизинг, закупуване, при заплащане 
на цялата цена или на част от нея или при 
заплащане на амортизационни разходи за 
закупени активи – само ако са от съществено 
значение за изпълнението на проекта, както и:
а) разходите, свързани с операции за наем 
и лизинг – съгласно националното законода­
телство и продължителността на наемане или 
лизинг за целите на проекта;
б) разходите за закупуване на оборудване 
(системи, оперативно оборудване, транспортни 
средства и други) при покриване на пълните 
разходи за закупуване или на част от тях при 
следните условия:
аа) пряко са свързани с осъществяването 
на проекта;
бб) направени са в съответствие с нормите 
за обществени поръчки според националното 
законодателство;
вв) оборудването притежава техническите 
характеристики, изисквани за дейността по 
проекта, и отговаря на приложимите норми 
и стандарти;
гг) оборудването ще продължи да се използ­
ва за същите цели като тези на проекта след 
деня на закупуване и в продължение най-малко 
на: 3 години или повече за информационно 
и телекомуникационно оборудване; 5 години 
или повече за други видове оборудване, като 
оперативно оборудване и транспортни сред­
ства; 10 години за хеликоптери, плавателни 
съдове и въздухоплавателни средства;
в) разходите за оборудването по буква 
„б“ могат да са допустими и въз основа на 
разходите за амортизация, ако са изпълнени 
изискванията, посочени в буква „б“, подбукви 
„аа“ – „вв“, и при следните условия:
аа) когато оборудването е закупено преди 
или по време на жизнения цикъл на проекта, 
допустим разход е само частта от амортиза­
ционните разходи на оборудването, съответ­